ການປະທະ ຂັ້ນຮຸນແຮງ ທີ່ເຂດ Xinjiang ຂອງຈີນ ໄດ້ສັງຫານ ຢ່າງໜ້ອຍ 12 ຄົນ
ອົງການ​ຂ່າວ​ຊິນ​ຫົວ​ກ່າວ​ວ່າ ​ໄດ້​ມີ​ການອອກ​ຕາມ​ລ່າ ​ເພື່ອ​ຈັບ​ຕົວ​ຜູ້​ກໍ່​ເຫດ​ຄວາມຮຸນ​ແຮງ​ດັ່ງກ່າວ​ນີ້​ແລ້ວ
ສື່ມວນຊົນຂອງທາງການຈີນ ກ່າວວ່າ ມີຜູ້ເສຍຊີວິດຢ່າງໜ້ອຍ 12 ຄົນເມື່ອວັນອັງຄານ ວານນີ້ໃນລະຫວ່າງເຫດການຄວາມຮຸນແຮງຢູ່ໃນເຂດ Xinjiang ທີ່ສອກຫລີກທາງພາກ ຕາເວັນຕົກສຽງເໜືອຂອງຈີນນັ້ນ ອົງການຂ່າວຊິນຫົວຂອງຈີນກ່າວວ່າພວກກໍ່ການຈະລາຈົນໄດ້ສັງຫານ 10 ຄົນ ແລະເຮັດ ໃຫ້ບາດເຈັບອີກຫລາຍຄົນຢູ່ທີ່ເມືອງ Yecheng ໃກ້ ເມືອງ Kashgar ຊຶ່ງພວກກໍ່ຈະລາ ຈົນສອງຄົນ ຖືກຕໍາຫລວດຍິງບາດ ເຈັບສາຫັດ ກຸ່ມທີ່ເປັນຕົວແທນຂອງປະຊາຊົນ ຊາວ ມຸສລິມເຜົ່າວິເກີໃນຂົງເຂດດັ່ງກ່າວທີ່ຕັ້ງຢູ່ຕ່າງປະເທດ ແຈ້ງໃຫ້ອົງການຂ່າວຕ່າງໆຊາບວ່າ ການເສຍຊີວິດແມ່ນເກີດຂຶ້ນໃນລະຫວ່າງການປະທະກັນບັ້ນນຶ່ງລະຫວ່າງຊາວວິເກີແລະກໍາ ລັງຮັກສາຄວາມປອດໄພຂອງຈີນ ອົງການຂ່າວຊິນຫົວກ່າວວ່າ ໄດ້ມີການອອກຕາມລ່າເພື່ອຈັບຕົວຜູ້ກໍ່ເຫດຄວາມຮຸນແຮງດັ່ງ ກ່າວນີ້ແລ້ວ ເຂດຊິນຈຽງ ນັບວ່າເປັນເຂດທີ່ເກີດຄວາມວຸ້ນວາຍຕະຫລອດມາໃນໄລຍະບໍ່ເທົ່າໃດປີຜ່ານ ມານີ້ໂດຍການສູ້ລົບກັນ ລະຫວ່າງຊາວວິເກີຊຶ່ງເປັນຊົນເຜົ່າ ພື້ນເມືອງ ແລະຊາວຈີນຫັນ ເຫດການປະທະກັນທີ່ຮຸນແຮງທີ່ສຸດແມ່ນເກີດຂຶ້ນໃນປີ 2009 ເວລາຊາວວິເກີໄດ້ທໍາການ ໂຈມຕີພວກຊາວຈີນຫັນຢູ່ໃນເຂດເມືອງຫລວງ Urumqui ທີ່ຍັງຜົນໃຫ້ມີຜູ້ເສຍຊີວິດຢ່າງ ໜ້ອຍ 197 ຄົນນັ້ນ